Калкала (الْقَلْقَلة)

В арабския език има пет букви, при изговарянето на които се заключва въздух. Например ако кажете اب (аб) и спрете на б без да изговаряте никаква гласна, ще усетите, че въздухът, които е в устата ви се „заключва” – остава си там, докато не приключите с изговарянето на б. Когато в арабския и по-специално в Корана има съгласна буква, след която няма къса гласна, тя обикновено се означава със сукун (ْ) – малко кръгче над буквата. В Корана обикновено кръгчето е отворено от лявата страна. Трябва да уточним, че не е задължително над дадена дума да е изписан сукун. Просто ако над дадена буква няма къса гласна, тя директно получава сукун. Сукун получават и буквите, които завършват на съгласна с къса гласна и когато спираме на тях. Например ако прочетем следната дума самостоятелно الصَّمَدُ, то дамата (късото у над последната буква - ُ) автоматично отпада и се превръща в сукун. Но ако продължим директно да четем със същия дъх, то тогава дамата се изговаря нормално и няма сукун: ٱلصَّمَدُ ﴿٢﴾ لَمْ
1. Ако прочетем горното, спирайки между двете думи, бихме го прочели така: Ас-самад. Лам.
2. Но ако го прочетем на един дъх, се получава: Ас-Самадулам.
След като вече сме уточнили какво е сукун и кога го има, можем да пристъпим към Калкала. Както вече споменахме, в арабския има пет букви, при изговарянето, на които се заключва въздух: ق, ط, ب, ج и د. Учените са измислили думата Кутубуджад (قُطُبُجَدٍ), в която влизат всичките букви на Калкала. Когато те са комбинирани със сукун (ْ) или след тях се спира, те се изговарят с кънтеж. Този кънтеж наподобява мекото изговаряне на съгласните в българския. Например ябь, катрань. Звъкът ь е нещо средно а и е, но при изговарянето му не бива да се движат устните и езика. Калкала се дели на два вида:
1. Малка Калкала (Калкала Сугра لصُّغْرَىا الْقَلْقَلة) – когато е в средата на думата или когато е в края на думата, но след нея не се спира.
2. Голяма Калкала (Калкала Кубра لْكُبْرَىا الْقَلْقَلة) – когато е в края на думата и се спира след нея.
Разликата между двете е, че втората е по-силно изразена. В някои мусхафи (копия на Свещения Коран), Калкалята се означава със светлосин цвят за по-лесно четене. Такъв е примерът с Мусхаф ал-Таджуийд.
Примери за малка Калкала в Корана:
1. 33:72 -إِنَّا عَرَضْنَا ٱلْأَمَانَةَ عَلَى ٱلسَّمَـٰوَٰتِ وَٱلْأَرْضِ وَٱلْجِبَالِ فَأَبَيْنَ أَن يَحْمِلْنَهَا وَأَشْفَقْنَ
2. 106:4 – ٱلَّذِىٓ أَطْعَمَهُم مِّن جُوعٍ وَءَامَنَهُم مِّنْ خَوْفٍۭ
3. 108:3 – إِنَّ شَانِئَكَ هُوَ ٱلْأَبْتَرُ
4. 105:2 – أَلَمْ يَجْعَلْ كَيْدَهُمْ فِى تَضْلِيلٍ
5. 104:5 –  وَمَآ أَدْرَىٰكَ مَا ٱلْحُطَمَةُ
Примери за голяма Калкала в Корана:
1. 113:1 - قُلْ أَعُوذُ بِرَبِّ ٱلْفَلَقِ
2. 85:20 - وَٱللَّـهُ مِن وَرَآئِهِم مُّحِيطٌۢ
3. 111:1 - تَبَّتْ يَدَآ أَبِى لَهَبٍ وَتَبَّ
4. 85:1 - وَٱلسَّمَآءِ ذَاتِ ٱلْبُرُوجِ
5. 112:1 - قُلْ هُوَ ٱللَّـهُ أَحَدٌ
